179 
denne pelagiske Side af Ottearmene maa vi vist betragte som Or¬ 
denens mere afvigende. Af den modsatte Type, de egentlige eller 
litorale Former, der udgjøre Hovedmassen, kjende vi vel Æggene, 
men neppe andre sammenhængende Momenter af disses Udvikling 
end de allerførste (Kay Lankester, Quaterl. Journ. of Microscopical 
Science. 1874. S. 87 tig. PI. IV—V.) Af Æggenes Størrelse og 
Blomme-Udstyr, der minder mest om de litorale Tiarmes, Myop- 
sidernes, vilde det ikke ligge fjernt at formode, at en lignende 
Udviklingsgang, med Hensyn til Afsnørelsen af en større Blommesæk 
udenfor Fosteret, ogsaa her vilde forefindes. 
Men hvorledes det end hermed vil forholde sig, naar de egent¬ 
lige Octopoders hele Udviklingshistorie engang foreligger, vil det 
dog let forstaaes, at man for Øieblikket ikke har nogen Berettigelse 
til at lade den indskrænkede og afvigende Philonexid-Gruppes Ud- 
viklingsphænomener gjelde som Paradigma for de egentlige Octo¬ 
poders. Endnu mere uberettiget er mau til at gaa videre, og 
f. Ex. mene, at fordi hine pelagiske Ottearmes Æg og Udvikling 
have vist visse Tilnærmelser til den før omtalte Grenackerske Ud¬ 
viklingsrække hos en pelagisk Tiarm, en Oigopside, — derfor turde 
Oigopsiderne maaskee betragtes som de Octopoderne nærmest staaende 
Tiarme, eller som dem, hvorfra Octopoderne have i Tidens Løb 
udviklet sig. Forsaavidt man endelig har villet see en Bestyrkelse 
for en slig Tankegang i den ovennævnte Tolkning af denne Yngel 
som tilhørende „Loligopsiderne u , eftersom disse Tiarme ligesom alle 
Ottearmene manglede Klappen i Tragten, og ligeledes menes at 
mangle Nidamentalkjertlerne, samt nu og da kun at have otte Arme, 
o. s. v. — skal jeg her kun tilføie, at ogsaa disse Tilnær¬ 
melser turde alle være mere illusoriske end virkelige 1 ). 
') At Tragtklappen mangler, er ogsaa Tilfældet flere andre Steder blandt 
Tiarmene, idetmindste hos det ene Kjøn; at nogen „Loligopsid“ 
mangler Nidamentalkjertler, er vel neppe sikkert paavist, og i alt 
Fald syne s jo de to Slægter Leachia og Taonius at have dem (cfr. 
for Taonius's Vedkommende Verrill i Transactions of Connecticut 
Academy. Vol. V. p. 805. 1881. PI. XXXIX. flg. lxx og xx‘ og for 
Leacliia'& (Lolig. guttata) Grant i Transact. Zool. Soc. Vol. 1. PI. 2, 
12 * 
